laion/Wikipedia-Exotic huggingface dataset:
מכללת סכנין

מכללת סכנין (בערבית: كلية سخنين) היא מכללה אקדמית לחינוך והוראה הממוקמת בסח'נין שבגליל התחתון. המכללה הוקמה בשנת 2001 במטרה לקדם את החינוך הערבי בישראל, וקיבלה הכרה מהמועצה להשכלה גבוהה ב-25 באוגוסט 2005 המכללה מתוקצבת על ידי משרד החינוך. המכללה מעניקה תואר ראשון (B.Ed) למורים וגננות בחינוך לגיל הרך (עם התמחות בשפה וספרות ערבית), חינוך מיוחד, חינוך יסודי (עם התמחויות בערבית, אנגלית או מדעים) וחינוך על-יסודי (עם התמחויות באנגלית, מתמטיקה או מדעי המחשב). המכללה מעניקה תואר שני (M.Ed) למורים בניהול וארגון מערכות חינוך, ייעוץ חינוכי, הערכה בית ספרית ולקויות למידה קליניות. כמו כן, המכללה מקדמת השקפת עולם הומניסטית ודמוקרטית, ערכי יסוד של שוויון, כבוד האדם וסולידריות חברתית, ובריאות ואורח חיים בריא. אתר האינטרנט הרשמי של מכללת סכנין מכללת סכנין, ברשת החברתית אינסטגרם אודות מכללת סכנין (ע.ר), באתר מכללת סכנין מכללת סכנין להכשרת עובדי הוראה, באתר המועצה להשכלה גבוהה חזון המכללה, באתר מכללת סכנין ערך זה הוא קצרמר בנושא אוניברסיטאות ומכללות. אתם מוזמנים לתרום לוויקיפדיה ולהרחיב אותו.
חשבונות האינסטגרם הישראליים הנעקבים ביותר

השחקנית והדוגמנית גל גדות היא הישראלית בעלת מספר העוקבים הגבוה ביותר ברשת החברתית המקוונת, אינסטגרם, עם מעל לכ-100 מיליון עוקבים. יהודה דביר הוא הגבר הישראלי הכי נעקב. הבלוגר נוסייר יאסין, הידוע בכינוי "נאס דיילי" הוא הגבר הישראלי השני, והערבי-הישראלי היחיד ברשימה זו, על פי מספר העוקבים באינסטגרם. 26 חשבונות של ישראלים עברו את רף המיליון עוקבים, 18 מתוכם הם חשבונות של נשים ו-6 של גברים. שני החשבונות העסקיים היחידים שהגיעו למעמד זה הוא ערוץ הבידור ישראל בידור והערוץ ערב טוב עם גיא פינס. על פי נתונים של חברת לידרס משנת 2019, כ-26 אחוזים מהעוקבים אחר חשבון האינסטגרם של בר רפאלי (כ-780 אלף) הם ישראלים, דבר המעמיד אותה כאדם בעל מספר העוקבים הישראליים הגבוה ביותר, זאת לעומת שני אחוזים בלבד של עוקבים ישראליים (666 אלף) אחר חשבון האינסטגרם של גל גדות. חשבונות האינסטגרם הנעקבים ביותר ערוצי היוטיוב הישראליים בעלי מספר המנויים הגדול ביותר הכירו את עמודי האינסטגרם עם הכי הרבה עוקבים בישראל - ארקדס קידום אתרים, באתר ארקדס קידום אתרים, ‏בנובמבר 2019 למי יש הכי הרבה עוקבים באינסטגרם 2022 ואיך הם הגיעו לזה - דיגיטל בוסט, באתר דיגיטל בוסט, ‏בפברואר 2022 כשאין קול בסרטונים בעמוד, מוצגת השפה בה כתובים שמות ותיאורי הסרטונים בערוץ בצהוב - ערוצים המפרסמים תוכן בשפה העברית, השפה הרשמית במדינת ישראל. הערוץ מסומן גם במקרה שהוא מפרסם תכנים בשפות אחרות בנוסף לתכנים בעברית 103FM - הדר לוי ודרור רפאל - "בדירוג עמודי האינסטגרם של הישראלים אנחנו אחרי גל גדות", באתר 103FM - האזנה לרדיו און ליין נירית אנדרמן, מאיה ויהודה דביר: "בעולם מזהים אותנו כמו סופרסטארים. בארץ אנחנו עדיין 'אלה מהאינסטגרם'", באתר הארץ, 15 בדצמבר 2021 ערן סויסה, הסטורי האמיתי: המספרים מאחורי חשבונות האינסטגרם של הסלבס, באתר ישראל היום, 27 בדצמבר 2019 חוק יסוד: ישראל – מדינת הלאום של העם היהודי
גיא גורביץ

גיא גורביץ (נולד ב-18 ביולי 1988) הוא שחקן ויוצר ישראלי. גורביץ נולד וגדל ברמת גן, למד במגמת התיאטרון של תיכון אהל שם, שירת בתיאטרון צה"ל ובוגר הסטודיו למשחק ניסן נתיב. בשנת 2014 השתתף בסדרה ״בתולות״ של הוט בבימוי אדם סנדרסון. בשנת 2015 השתתף בדוקו דרמה ״סבנה״ של קשת 12 בבימוי רני סער ודני סירקין. בשנת 2018 שיחק בסדרה ״הפסיכולוגית״ של תאגיד השידור הציבורי בתפקיד נועם סוקולוב, בבימויה של טלי שלום עזר. באותה שנה שיחק גם בסדרה ״כיפת ברזל״ של קשת 12 בתפקיד נחמן, בבימוי אלון זינגמן. בשנת 2019 שיחק בסדרה ״מגן דוד דרום״ של רשת 13 בתפקיד עידו כץ (תפקיד ראשי) בבימוי אופיר לובל. בנוסף שיחק גם בסדרה ״שב״ס״ של תאגיד השידור הציבורי בתפקיד מני, בבימוי אורן שקדי. באותה שנה שיחק גם בסדרה ״זה לא הגיל״ של קשת 12 בתפקיד אלמוג בבימוי אורן שקדי. בשנת 2020 השתתף בעונה השנייה של ״שב״ס״ של תאגיד השידור הציבורי בבימוי קובי חביה. בשנת 2021 השתתף בסדרה ״ילדות סכסכניות״ של הוט בבימויה של טליה לביא. בנוסף השתתף גם בסדרה ״נאפס״ של הוט בבימויה של מייסלון חמוד. כמו כן השתתף בסדרה ״החנות שיש בה הכל״ של תאגיד השידור הציבורי בבימוי איתן צור. באותה שנה השתתף גם בעונה השלישית של הסדרה ״קופה ראשית״ בבימוי אורן שקדי ובעונה הרביעית של סדרת הנוער ״אבא מטפלת״ של TeenNick בבימוי אלי בן דוד. בשנת 2022 שיחק בסדרת הנוער ״אינפיניטי״ של ערוץ זום בתפקיד דודי בבימויה של רינה הורן. בשנת 1994 השתתף בסרט "קפה עם לימון". בשנת 2010 שיחק בסרט הקולנוע ״התגנבות יחידים״ של הבמאי דובר קוסאשווילי בתפקיד חנן. בשנת 2016 שיחק בסרט ״ילד טוב ירושלים״ של הבמאי רועי פלורנטין בתפקיד הרשקוביץ. בשנת 2014 שיחק בהצגה ״מסע של יום ארוך אל תוך הלילה״ בתפקיד אדמונד, בבימוי מאיר בן סימון בתיאטרון תמונע. באותה שנה השתתף בפסטיבל חיפה להצגות ילדים עם ההצגה ״הגמדים מתחת לשמיכות״, עליה זכה בפרס השחקן. בשנים 2014 עד 2017 היה חלק מאנסמבל שחקני תיאטרון החאן והשתתף במגוון הצגות בהן ״הנשים העליזות מווינדזור״, ״כנרת כנרת״, ״אדם הוא אדם״, ״שיר ישן רחוק״, ״חלום ליל קיץ״, ״בוצ׳ה״ ו ״נפוליון - חי או מת!״. בשנת 2017 שיחק בהצגה ״על מי ועל מה״ של תיאטרון חיפה בבימוי משה נאור. בשנת 2019 שיחק בהצגה ״דברים שאני יודעת״ של תיאטרון בית ליסין בבימוי משה נאור. באותה שנה השתתף בהצגת הילדים ״פומי - הטפיר שאיש אינו מכיר״ של התיאטרון הארצי לנוער בבימויה של מרב שפר-היימן. בשנת 2021 שיחק בהצגה ״מתחילים״ (תפקיד ראשי) של תיאטרון תמונע בבימויה של אלמה דישי. באותה שנה שיחק גם בהצגת הנוער ״לאסוף את השברים״ (תפקיד ראשי) של תיאטרון השעה הישראלי בבימויה של יעל טילמן. בשנת 2022 שיחק בהצגה ״צניחה חופשית״ של תיאטרון חיפה בבימוי משה נאור. גורביץ יצר בשנים האחרונות סרטוני הומור נונסנס אפל. גיא גורביץ, ברשת החברתית פייסבוק גיא גורביץ, ברשת החברתית אינסטגרם גיא גורביץ, במסד הנתונים הקולנועיים IMDb (באנגלית) חבילות גלישה, הסרטון שיצרו איתי זבולון וגיא גורביץ באתר יוטיוב. גיא גורביץ כרטיס שחקן באתר זוהר יעקבסון גיא גורביץ, במיזם ״אישים״ לתיעוד היצירה הישראלית גיא גורביץ, באתר ״אידיבי״, מאגר הידע העברי לקולנוע ישראלי ועולמי אמילי עמרוסי, גיא גורביץ מדבר על הסרטון הסאטירי שיצר יחד עם איתי זבולון בדמוקרטTV, 15 באוגוסט 2021
טובים

האם התכוונתם ל... יוליאן טובים – סופר ומשורר פולני-יהודי יוני טובים – יוטיובר ישראלי עמנואל טובים – יזם ואיש ציבור בתקופת היישוב טובין בן-טובים
טרפטו

טרפטו (בגרמנית: Treptow) היא שכונה גדולה בדרום מזרח ברלין, בירת גרמניה. היא גובלת בקפניק (Köpenick) במזרח, נויקלן (Neukölln) במערב, קרויצברג בצפון-מערב, פרידריכסהיין בצפון, ליכטנברג בצפון מזרח ובמדינת ברנדנבורג בדרום. בשכונה מתגוררים כ-120 אלף איש. השכונה נוצרה כתוצאה מחוק ברלין רבתי (1920), מאיחוד של מספר שכונות וכפרים אל תוך ברלין. רפורמת השכונות ב-2001 איחדה אותה יחד עם שכונה גדולה אחרת, קפניק, והיא כיום השכונה המאוחדת הגדולה ביותר בברלין. השכונה המאוחדת נקראת טרפטו-קפניק, למרות שבקרב התושבים והמבקרים נשמרים עדיין השמות הישנים. השכונה מאופיינת ביערות ובשטחים פתוחים נרחבים רבים, בהם משובצים עשרות אגמים. הפארק הגדול, פארק טרפטו (Treptower Park), נמצא בגבולות השכונה, והוא כולל יער פראי, אגמים ונהר השפרה עובר בשטחו, ובקצהו נערך בסופי שבוע שוק הפשפשים הגדול ביותר בברלין. גם הפארק הגדול וולהיידה (Wuhlheide) נמצא בתחום השכונה, ובתוכו גם אצטדיון להופעות פתוחות גדולות, המארח להקות בינלאומיות רבות. פארק המדע אדלרסהוף (Adlershof) הוא אחד מסימני ההיכר הנוספים של השכונה.
אגם איסבל

אגם אִיסַבַּל (בספרדית: Lago de Izabal) הוא אגם במחוז איסבל (אנ') שבגואטמלה. זהו האגם הגדול ביותר במדינה. האגם שוכן בגובה של מטר אחד מעל פני הים. אורכו הוא כ-45 קילומטר ורוחבו כ-20 קילומטר. שטח פניו הוא 589.6 קילומטר רבוע. עומקו המקסימלי הוא 18 מטר. הנהר הגדול ביותר המתנקז לתוך האגם הוא נהר פולוצ'יק (אנ'). האגם מתנקז לצפון-מזרח דרך אגם אל גולפטה (אנ') הקטן ממנו ודרך נהר דולסה (אנ') אל תוך מפרץ הונדורס שבים הקריבי. טירת סן פליפה דה לרה (אנ') שוכנת על גדת האגם במוצאו בצפון-מזרח. זוהי טירה קולוניאלית ספרדית שנבנתה בשנת 1652 ושומרה היטב. היא שימשה להגנה על האגם מפני פעולות פיראטים שהגיעו מן הים הקריבי. על גדות האגם שוכנות מספר קהילות של העם הילידי קקצ'י (אנ') מבני המאיה. מדיה וקבצים בנושא אגם איסבל בוויקישיתוף תיאור של האגם (בספרדית) אגם איסבל, באתר אנציקלופדיה בריטניקה (באנגלית)
Alive 1997

Alive 1997 הוא אלבום ההופעה החיה הראשון של צמד המוזיקה האלקטרונית הצרפתי דאפט פאנק, שיצא לאור ב-1 באוקטובר 2001 על ידי וירג'ין רקורדס. הוא מכיל קטע בן 45 דקות מהופעה חיה שהוקלטה במהלך סיבוב ההופעות Daftendirektour במועדון Que בברמינגהאם ב-8 בנובמבר 1997. האלבום התקבל באופן חיובי על ידי המבקרים, והגיע למקום ה-25 במצעד האלבומים הצרפתי. האלבום הופץ תחילה באינטרנט כחלק משירות Daft Club. עותקים מוקדמים של האלבום Discovery הכילו כרטיס שאיפשרו גישה לאתר Daft Club המכיל רמיקסים והקלטות חיות. שירות Daft Club הסתיים בשנת 2003. ההופעה במועדון Que בברמינגהאם נחשבת על ידי דאפט פאנק לאחת ההופעות החיות האהובות עליהם בזמן יציאתו. Alive 1997 כולל באופן בולט אלמנטים של שירים מתוך האלבום Homework. ישנם גם אלמנטים בולטים מהרמיקס של ארמנד ואן הלדן ל-"Da Funk". ההופעה החיה מכילה גם אלמנטים של מה שיהפכו לשיר "Short Circuit" המופיע ב-Discovery. Alive 1997 מכיל קטע בן 45 דקות כרצועה רציפה. מהדורות פיזיות אינן מכילות רשימת שירים. אריזת התקליטור והויניל כללו סט של מדבקות דאפט פאנק. עטיפת האלבום נעשתה על ידי Åbäke, והצילום על ידי סרג' פאולט. ב-2022, האלבום יצא מחדש לרגל יום השנה ה-25 ל-Homework. הביקורות ל-Alive 1997 היו חיובית באופן כללי. ג'ון בוש מ-AllMusic ציין עד כמה הגרסאות החיות של השירים של דאפט פאנק "שונות בתכלית" בהשוואה לשירים המקוריים, וכי ההוצאה תפסה במדויק את האנרגיה של המופע הבימתי. ביקורת של NME כינתה את Alive 1997 כ"מוצר המבוצע ללא רבב", והביעה כי הוא מועדף על פני "התחכום המלוטש" של Discovery. גם Sputnikmusic סברו שהוא עדיף על אלבום ההופעה החיה המאוחר יותר של הצמד, Alive 2007, ובמיוחד הדגישו את הזרימה המתמשכת הייחודית של ההופעה ב-1997. Q כינו את 45 הדקות כ"התרגשות אלקטרונית חסרת נשימה" בעוד ש-Uncut כתבו כי "יש בו גולמיות צורמת הלוכדת באופן חי לילה של התעמלות מוכתמת זיעה". דאפט פאנק – הפקה, כתיבה סרג' פאולט – צילום Åbäke – עיצוב עטיפת אלבום Janvier – ריטוש תמונות מידע על האלבום Alive 1997 באתר MusicBrainz מידע על האלבום Alive 1997 באתר AllMusic האלבום Alive 1997 באתר Discogs האלבום Alive 1997 באתר ספוטיפיי האלבום Alive 1997 באתר דיזר האלבום Alive 1997 באתר יוטיוב Fiona Reid, Alive 1997, Hotpress Jon Blistein, Daft Punk to Host One-Time-Only Stream of 1997 Helmetless Show, Rolling Stone, ‏2022-02-22 (באנגלית אמריקאית) Daft Punk - Alive 1997 Album Reviews, Songs & More | AllMusic (באנגלית), נבדק ב-2023-06-15 NME, Daft Punk : Alive 1997, NME, ‏2005-09-12 (באנגלית בריטית) [-https://lescharts.com/showitem.asp?interpret=Daft+Punk&titel=Alive+1997&cat=a "Lescharts.com – Daft Punk – Alive 1997"] "Ultratop.be – Daft Punk – Alive 1997" "Ultratop.be – Daft Punk – Alive 1997" "Official Scottish Albums Chart Top 100" "Official Independent Albums Chart Top 50"
אור קטן

אור קטן (באנגלית: A Small Light) היא מיני סדרת דרמה ביוגרפית, שהופקה בשיתוף פעולה עם אולפני קשת, שעלתה לשירות הזרמת המדיה "דיסני+" בשנת 2023. עלילת המיני-סדרה מגוללת את סיפורה של מיפ חיס, שמתבקשת על ידי מעסיקה, אוטו פרנק, להגן על משפחתו במהלך מלחמת העולם השנייה. בל פאולי – מיפ חיס לייב שרייבר – אוטו פרנק ג'ו קול – יאן חיס אמירה קאזר – אדית פרנק בילי בולט – אנה פרנק אשלי ברוק – מרגוט פרנק דניאל דונסקוי – קרל יוזף זילברבאואר בפברואר 2022, נמסר כי "דיסני+" הזמינה מיני-סדרה מנשיונל ג'יאוגרפיק שתעסוק בסיפורה של חסידת אומות העולם מיפ חיס, אותה יכתבו טוני פלן וג'ואן רייטר, ועל בימוי חלק מהפרקים תופקד הבמאית סוזנה פוגל. באפריל 2022, נמסר על ליהוקה של בל פאולי לדמותה של חיס, כשלצדה לייב שרייבר בדמותו של אוטו פרנק וג'ו קול בדמותו של בעלה, יאן חיס. ביוני 2022, נמסר על ליהוקן של אמירה קאזר, בילי בולט ואשלי ברוק לדמויותיהן של בנות משפחת פרנק. צילומי המיני-סדרה החלו ביולי 2022, בין פראג לאמסטרדם. באתר הביקורות "Rotten Tomatoes" זכתה הסדרה לציון 100% על סמך 32 ביקורות, עם דירוג ממוצע של 8.7/10. הקונצנזוס של האתר כתב כי "הביצועים מושכי הלב של בל פאולי בוערים באור קטן, דיוקן רגיש של גבורה מול טרגדיה חובקת-כל." באתר "Metacritic", המשתמש בממוצע משוקלל, קיבלה הסדרה ציון של 83/100 המבוססים על 16 ביקורות, דבר המצביע על "הערכה אוניברסלית". "אור קטן", במסד הנתונים הקולנועיים IMDb (באנגלית) "אור קטן", באתר Rotten Tomatoes (באנגלית) "אור קטן", באתר Metacritic (באנגלית) "אור קטן", באתר דיסני+ סדרות (באנגלית) Andreeva, Nellie (February 6, 2022). "Disney+ Orders A Small Light Nat Geo Limited Series About Anne Frank Family's Protector From Tony Phelan, Joan Rater, Susanna Fogel & Keshet". Deadline Hollywood. Retrieved January 12, 2023. Andreeva, Nellie (April 12, 2022). "Bel Powley To Headline A Small Light; Liev Schreiber & Joe Cole Also Star In Disney+ Holocaust Limited Series". Deadline Hollywood. Retrieved January 12, 2023. Petski, Denise (June 10, 2022). "A Small Light: Amira Casar, Billie Boullet & Ashley Brooke Join Disney+ Limited Series". Deadline Hollywood. Retrieved January 12, 2023. Echebiri, Makuochi (July 4, 2022). "Liev Schreiber is Open to Returning to Ray Donovan Someday". Collider. Retrieved January 12, 2023. A Small Light, Rotten Tomatoes (באנגלית) A Small Light, Metacritic (באנגלית) TCA Award winners, www.tvcritics.org Tom Smyth, All the Winners of the Creative Arts Emmys, Vulture, ‏2024-01-07 (באנגלית) Critics Choice Awards 2024: All the Winners, TIME, ‏2024-01-15 (באנגלית) Alli Rosenbloom, Lisa Respers France, SAG Awards 2024: Winners list, CNN, ‏2024-02-25 (באנגלית) 2024 Indie Spirit Awards: See the Complete List of Winners, Peoplemag (באנגלית)
סרו אל פיטל

סרו אל פיטל (בספרדית: Cerro El Pital) הוא הר באמריקה המרכזית, בגבול שבין אל סלוודור לבין הונדורס. הוא מהווה חלק מרכס סיירה מדרה דה צ'יאפס (אנ'). גובהו הוא 2,730 מטר מעל פני הים, והוא הנקודה הגבוהה ביותר בתחומי אל סלוודור והשלישית בגובהה בהונדורס. בהר מצוי יער עננים, שהטמפרטורה השנתית הממוצעת בו היא 10 מעלות צלזיוס. בחודשים נובמבר עד פברואר שוררות בהר טמפרטורות בטווח של 6- ועד 10 מעלות. ביתר ימי השנה נעות הטמפרטורות בין 5 ל-17 מעלות. זהו האתר הקר ביותר באל סלוודור. ההר הוא מוקד משיכה לתיירים. מצוי בו מגוון גדול של מיני בעלי חיים וצמחים, שחלקם נדירים ונתונים בסכנת הכחדה. מדיה וקבצים בנושא סרו אל פיטל בוויקישיתוף ערך זה הוא קצרמר בנושא הרים ובנושא גאוגרפיה של אמריקה המרכזית. אתם מוזמנים לתרום לוויקיפדיה ולהרחיב אותו.
עבודה (סרט)

עבודה הוא הוא סרט קולנוע תיעודי מ-1935. הסרט צולם ובוים על ידי הלמר לרסקי בארץ ישראל המנדטורית. הסרט מתאר את הגעתו של היהודי הגלותי אל ארץ אבותיו ולידתו של היהודי החדש בארץ ישראל. בסרט מוצג דימוי הרואי של החלוץ הארץ ישראלי על ידי וויזואליציה של עבודה פיזית. התמה המרכזית של הסרט היא חיפוש אחר מים בארץ חרבה. בסרט ניקרות השפעות של קולנוע אוונגארד, ובעיקר של קולנוע המונטאז' הסובייטי על לרסקי. "עבודה" נתפס לעיתים כסרט תעמולה ציוני, על אף שנוצר ללא התערבות ממסדית ומומן בכספים פרטיים. המוזיקה המקורית של הסרט נכתבה על ידי המלחין פאול דסאו. בשנת 2009 הוצג הסרט, במסגרת פסטיבל טרוולינג בעיר רן שבצרפת, בליווי חי בנגינה של מוזיקאי הג'אז יונתן אבישי. שנה מאוחר יותר, ב-2010, הוצג הסרט במתכונת דומה גם בסינמטק תל אביב ובסינמטק ירושלים. "עבודה", במסד הנתונים הקולנועיים IMDb (באנגלית) "עבודה", באתר ספר הקולנוע הישראלי "עבודה", במסד הנתונים הקולנועיים KinoPoisk (ברוסית) הסרט עבודה באתר ארכיון הסרטים הישראלי - סינמטק ירושלים קרנית מנדל, הקולנוע של הלמר לרסקי: תעמולה ואמנות, באתר תקריב בן שלו, יונתן אבישי: "צליל ותמונה ביחד זה חומר נפץ", באתר הארץ, 13 בינואר 2010
אפקט ההתייחסות העצמית

אפקט ההתייחסות העצמית (באנגלית: Self-reference effect) הוא מושג המתייחס להשפעה שיש לקישור אסוציאטיבי של מידע עם התפיסה העצמית על הזכירה של אותו מידע מאוחר יותר. תאוריות של זיכרון טוענות, שככל שמידע חדש מתקשר בהקשרים רבים יותר למידע שכבר נאגר בזיכרון, יש סיכוי גדול יותר שאפשר יהיה לשלוף אותו מהזיכרון בעתיד, וזאת מכיוון שיהיו דרכים רבות יותר להגיע אליו. כן נמצא כי עיבוד מידע של אינפורמציה הרלוונטית לתפיסת העצמי יעיל יותר מעיבוד מידע אחר (למשל, מידע הקשור לתאריך הלידה שלנו). גם ברמת הנוירולוגיה נמצא כי בסריקות מוח כי קיים הבדל בעיבוד המידע של אינפורמציה הקשורה לעצמי לעומת אינפורמציה שאינה קשורה לעצמי. מידע זה מעובד באופן רחב יותר (Elaborative encoding), ומוכנס לתוך קטגוריות שכבר קיימות (Categorical processing). האדרה עצמית רגשות וזיכרון T. B. Rogers, N. A. Kuiper, W. S. Kirker, Self-reference and the encoding of personal information., Journal of Personality and Social Psychology 35, 1977, עמ' 677–688 doi: 10.1037/0022-3514.35.9.677 Seth J. Gillihan, Martha J. Farah, Is Self Special? A Critical Review of Evidence From Experimental Psychology and Cognitive Neuroscience., Psychological Bulletin 131, 2005, עמ' 76–97 doi: 10.1037/0033-2909.131.1.76 ערך זה הוא קצרמר בנושא פסיכולוגיה. אתם מוזמנים לתרום לוויקיפדיה ולהרחיב אותו.
איי סוואן

איי סוואן (מאנגלית: Swan Islands; בספרדית: Islas Santanilla, איסלאס סנטנייה, או Islas del Cisne, איסלאס דל סיסנה) הם ארכיפלג המורכב משלושה איים בשטח של כשלושה קילומטר רבוע, השוכן בצפון מערב הים הקריבי, 153 קילומטר מחופה של הונדורס, ונמצא בריבונותה. שלושת איי הארכיפלג הם: אי סוואן הגדול – באורך של שלושה קילומטר ובשטח של שני קילומטר רבוע. באי זה נמצא שדה תעופה (אנ') ובו מסלול עפר באורך של 1,880 מטר. אי סוואן הקטן – שוכן ממזרח לאחיו הגדול, באורך של 2.4 קילומטר ובשטח של 0.5 קילומטר רבוע בובי קיי (Booby Cay) – איון באורך של 90 מטר, הממוקם מול החוף הדרום מערבי של האי הגדול. האיים נמצאים בתחום המים הכלכליים של הונדורס ומשתייכים מבחינה מנהלית למחוז איסלס דה לה באיה (אנ'). הם אינם מיושבים פרט לחיילי חיל מצב של צי הונדורס, המפעילים את שדה התעופה. האיים נתגלו בשנת 1502 על ידי כריסטופר קולומבוס, שנתן להם את השם איסלס דה לאס פוסאס (Islas de las Pozas). במאה ה-18 ניתן להם שמם הנוכחי, על שמו של צ'ארלס סוואן (אנ'), ימאי שאולץ להפוך לפיראט; משמעות השם "סוואן" באנגלית היא ברבור, והשם הספרדי "איסלאס דל סיסנה" הוא למעשה תרגום מילולי של השם האנגלי, "איי הברבור". ב-1840 החלו יזמים אמריקאים לאסוף באי גואנו, וב-1857 תבעה ארצות הברית חזקה על האיים מכוח חוק איי הגואנו. בעשורים הבאים החליפה השליטה באיים ידיים בין גופים מסחריים שונים. במהלך מלחמת העולם השנייה הוצבו באי אנשי צי ארצות הברית וסגל של שירות מזג האוויר של ארצות הברית. בשלהי שנות ה-40 שימש האי כתחנת הסגר לבקר של מחלקת החקלאות של ארצות הברית. החל מ-1960 פעלה מהאי תחנת רדיו (אנ') שהפעילה סוכנות הביון המרכזית, אשר פעלה לקראת הפלישה למפרץ החזירים בקובה. התחנה נסגרה בשנת 1968. הונדורס תבעה את הריבונות באיים לראשונה בשנת 1923. טענתה הייתה כי קולומבוס גילה את האיים בעת מסעו לספרד, וכי על כן ראוי שהם יהיו בריבונות המדינה דוברת הספרדית הקרובה ביותר אליהם. לימים זנחה ארצות הברית את טענתה להחזקה באיים לפי חוק איי הגואנו, והסכם שנחתם בינה לבין הונדורס בשנת 1971 העביר את הריבונות בהם לאחרונה בשנה של אחר מכן. ב-1987 טען העיתון לוס אנג'לס טיימס כי ארצות הברית מקיימת באיים אימונים חשאיים של אנשי מחתרות הקונטראס. ב-1989 הוכרזו האיים כשמורת חיי בר. בשנת 2023 הכריזה סיומרה קסטרו כי היא מתכננת לבנות באי כלא מבודד, מעין מושבת עונשין ל-2,000 מנהיגי כנופיות מהונדורס. מדיה וקבצים בנושא איי סוואן בוויקישיתוף איי סוואן, באתר אנציקלופדיה בריטניקה (באנגלית) אי-פי, במרחק 250 ק"מ מהיבשה, הונדורס מתכננת להקים מושבת עונשין באי עבור מנהיגי כנופיות, באתר הארץ, 19 ביולי 2023
התערבות: אסור למות

התערבות: אסור למות (בפורטוגזית: Intervenção: É Proibido Morrer) הוא סרט קולנוע ברזילאי משנת 2021 בבימויו של קאיו קוברה על פי תסריט מאת לורה מאלין, רודריגו פימנטל וגוסטבו דה אלמיידה. בכיכובם של מרקוס פלמיירה וביאנקה קומפרטו עם הופעות אורח של באבו סנטנה, דנדרה מריאנה וז'וזה מוטה. לריסה (ביאנקה קומפרטו) ודאגלס (מרקוס פלמיירה) הם שני שוטרים העובדים ביחידה המשטרתית לשמירת השלום (UPP) בריו דה ז'ניירו. מדי יום הם מסכנים את חייהם בכך שהם מאמינים שהם יכולים לחולל שינוי במציאות של תושבי הפאבלות באמצעות הצעות להצטרף לפרויקט ההרגעה הממשלתי. מרקוס פלמיירה – קפטן דאגלס ביאנקה קומפרטו – לריסה באבו סנטנה – קאבו איוון לובו דנדרה מריאנה – פלאביה ז'וזה מוטה – סוקורו ריינר קדט – גאיוס רפאל לוסו – סגן סוזה ג'וליאנה אראוחו – גרציאלה אלין בורחס – מרלן אנדרה רמירו – סאפאו קסטריניו – ז'ואקים ברונו דליה – סמל נונס רודריגו פימנטל, שכתב את התסריט לסרט, היה מעורב גם בכתיבתם של יחידת עילית (2007) והמשכו יחידת עילית 2 (2011). פימנטל היה בעברו שוטר המשטרה הצבאית בריו דה ז'ניירו מ-1990 עד 2001 ושירת כקצין ביחידת BOPE בשנים 1995–2000. פימנטל כתב את התסריט בשיתוף עם לורה מאלין וגוסטבו דה אלמיידה, איש המשטרה הצבאית לשעבר ששירת ביחידה המשטרתית לשמירת השלום (UPP) בשנים 2009–2015. כדי לכתוב את הסרט, נערכו ראיונות עם יותר מ-50 אנשי מקצוע מהיחידות לשמירת שלום כדי לקבל מידע נוסף על חוויותיהם בעת שירותם. הצילומים נערכו בשנת 2019. הקרנת הבכורה של הסרט התקיימה בפסטיבל ריו במהלך תערוכת פרמייר ברזיל בשנת 2019. ב-27 בדצמבר 2021 הסרט שוחרר לקהל הרחב והופץ ישירות בנטפליקס, אם כי הוא זמין רק עבור תושבי ברזיל. הסרט היה לאחד מעשרת התכנים הנצפים ביותר בנטפליקס בברזיל. "התערבות: אסור למות", במסד הנתונים הקולנועיים IMDb (באנגלית) "התערבות: אסור למות", באתר נטפליקס "התערבות: אסור למות", במסד הנתונים הקולנועיים KinoPoisk (ברוסית) https://diariodorio.com/intervencao-filme-de-rodrigo-pimentel-estreia-na-netflix-dia-27-12/ AdoroCinema, Intervenção (בBrazilian Portuguese), נבדק ב-2023-01-14 Aline Resende, Novo filme da Netflix mostra a dura realidade das favelas através dos olhos de uma policial recém-formada, Sobre Sagas | Séries, Filmes e Cultura POP, ‏2021-12-27 (ב־Brazilian Portuguese) Alexandre Guglielmelli, O filme de ação brasileiro inspirado na vida real que faz sucesso na Netflix, observatoriodocinema.uol.com.br (ב־Brazilian Portuguese) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "התערבות: אסור למות".
שלמה אלקולומברה

שלמה (מומי) אלקולומברה (נולד ב-17 ביוני 1961 יפו, ישראל), הוא כדורגלן עבר ומאמן ישראלי, אשר שיחק בעמדת הקשר האחורי והקיצוני, מזוהה בעיקר עם קבוצת מכבי יפו ובהמשך מכבי קביליו יפו ומהווה אחד מסמליה. שלמה אלקולומברה נולד ב-1961 ביפו. משפחתו התגוררה בסמוך לנמל יפו. בילדותו עסק בג'ודו וזכה פעמיים באליפות ישראל לילדים. בגיל 11 הצטרף לקבוצת הפועל תל אביב ולאחר שבועיים עבר למכבי יפו. בעונת 1980/1981 עלה לקבוצה הבוגרת ומשחק הליגה הראשון שלו נערך ב-13 בספטמבר 1980 מול מכבי רמת עמידר. באותה העונה סיימה מכבי יפו במקום השלישי לאחר הפועל תל אביב, ובני יהודה. אלקולומברה שיחק לרוב כקשר אחורי ולעיתים כקיצוני. אחד ממשחקיו הבולטים היה בעונת 1982/1983, כאשר מכבי יפו גברה על מכבי תל אביב 2–1 משער ניצחון של אלקולומברה בדקה ה-87. בעונת 1986/1987 ירד עם קבוצתו לליגה הארצית. אלקולומברה שיחק 128 משחקי ליגה בליגה הראשונה, ובהם כבש 5 שערים. הוא שיחק בשורות יפו עד עונת 1989/1990 בליגה הארצית ובסך הכל רשם 218 משחקי ליגה ובהם כבש 7 שערים. בהמשך שיחק עונה נוספת בשורות הפועל באר יעקב. בעונת 1991/1992 היה עוזר המאמן של אברהם ארואטי בהפועל באר יעקב. בהמשך, בעונת 1993/1994 בליגה הארצית, ולבקשת יושב ראש קבוצת מכבי יפו יצחק אסא שב לקבוצה והשתלב בצוות האימון, במטרה לסייע לה להינצל מירידה לליגה השלישית והיה עוזרו של המאמן משה אוננה. בעונת 1994/1995 בליגה הארצית מונו אוננה ואלקולומברה כצמד מאמני הקבוצה וזו העפילה בחזרה לליגה הראשונה. את עונת 1995/1996 בליגה הלאומית סיימה מכבי יפו במקום האחרון וירדה שוב לליגה הארצית. בעונת 1996/1997 בליגה הארצית המשיך אלקולומברה לאמן ביפו ביחד עם ניסים בכר. בכר עזב במהלך העונה והקבוצה סיימה במקום השמיני. בהמשך אימן אלקולומברה עונה אחת בהפועל כפר שלם ועונה אחת בהפועל אור יהודה. בעונת 2008/2009 הוקמה קבוצת מכבי קביליו יפו. בעונתה הראשונה במסגרת ליגה ג' אומנה על ידי אלקולומברה, אשר הוחלף בהמשך העונה על ידי עופר ראובן. אלקולומברה המשיך את פעילותו במועדון לאורך השנים כמאמן קבוצות ילדים ונוער בהתנדבות. ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020. מדיה וקבצים בנושא שלמה אלקולומברה בוויקישיתוף שלמה אלקולומברה, באתר ההתאחדות לכדורגל דוד מנור, יפו היא היום מס' 1 בליגה, חדשות, 12 במרץ 1989 טל גונן, המופע של אלקולומברה, מעריב, 8 באוקטובר 1989 גיא גולדפרב, נמאס לי לאמן בוגרים, באתר "דאבל פס", 5 ביולי 2012 פרופיל המאמן, באתר Transfermarkt ברוך פורמן, היידה בי-היידה בו, עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020, עמוד 192. נתונים היסטוריים: ירון משעל. ברוך פורמן, היידה בי-היידה בו, עמודים 146–147. דנה בהט, ‏אבוקסיס: אם לא נעלה ליגה, ייערפו פה ראשים, באתר ONE‏, 15 באוגוסט 2008. מכבי יפו מניפה את צלחת האליפות, באתר juniorleague.co.il, 19 במרץ 2022.